Tistelstengelvikler

Tistelstengelvikler  (Epiblema scutulana) er en sommerfugl i gruppen av viklere (Tortricidae). 

 Utseende 
En middelsstor til ganske stor (vingespenn 18-23 millimeter), gråbrun vikler. Arten er et medlem av en gruppe svært like arter, ofte er det nødvendig å dissekere ut kjønnsorganene for å bestemme artene med sikkerhet. Forvingen har en lys flekk ved bakkanten, denne fortsetter gjerne framover i vingen som et gråaktig tverrbånd. Det er også en rund, hvit flekk ved bakhjørnet og flere hvite flekker ved framkanten med en brun stripe i midten. Bakvingen er brun, blekere ved roten.

 Levevis 
Larvene lever inne i stengel og røtter på ulike tistler (slektene Carduus og Cirsium). De voksne sommerfuglene flyr i mai-juni.

 Utbredelse 
Arten er utbredt over hele Europa, unntatt lengst i nord, og også i den nordlige delen av Asia. I Norge finnes den nord til den sørlige delen av Nordland.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten stengelviklere, Epiblema Hübner, 1825
 tistelstengelvikler, Epiblema scutulana (Denis & Schiffermüller, 1775)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Epiblema scutulana på UK Moths: 
 Fauna Europaea, utbredelsesdatabase for europeiske dyr: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Eucosmini
Kategori:Sommerfugler formelt beskrevet i 1775
Kategori:Dyr formelt beskrevet av Michael Denis
Kategori:Dyr formelt beskrevet av Johann Ignaz Schiffermüller